Hollywood Mansion & Spa Camps Bay | LekkeSlaap
Hollywood Mansion & Spa Camps Bay: Hooffoto's
Adres: Fulham-weg 21, Kampsbaai, Kaapstad, 8005, Wes-Kaap
Vanaf R17 900 per nag (plek vir 12)
Hierdie uitsonderlike, pragtige huis het manjifieke uitsigte en 'n bergstroom wat deur die eiendom vloei en konstant 'n strelende melodie laat weerklink.
Dit is 'n simfonie van glas en vleklose staal met travertynvloere en Afrika-rooshout. Daar is 6 en suite-slaapkamers. Die formele leefkamer het 2 vlakke en daar is 'n Juliet-balkon wat oor die vertrek uitkyk. Die buitelug-area is die perfekte onthaalarea met 'n braai en groterige, verhitte randvloei-swembad. In die kombuis is daar kliniese, vleklose staalwerkoppervlak, die beste Siemens-gereedskap en rooshout-kabinette. Daar is 9 balkonne, 3 studeerkamers en 4 toesluitmotorhuise, 'n gimnasium, rolprentkamer, en klem op sekuriteit met geslotekringtelevisie (360º) en 'n alarm.
Die huis is werklik die toppunt van luuksheid en het 2 kaggels, 'n instap-koelkamer, slaapkamers met volvloermatte en die beste badkamertoebehore en Italiaanse ligte. Die huis is ideaal vir onthaal met 'n kroeg, Jacuzzi, wynkelder en pooltafel langs 'n natuurlike rivier.
Daar is ook musiek van jou keuse wat reg deur die huis kan speel, insluitende die swembadarea. Verder is daar 'n plasma-TV in die informele sitkamer met DVD en satelliet-TV verbind met hoofslaapkamer en filmteaterkamer. Alle slaapkamers het lugversorging. Daar is 'n biblioteek met meer as 500 boeke en romans wat gaste kan lees.
Die herehuis is op 'n halwe akker gebou wat baie skaars is vir Kampsbaai. Dit is bekend as een van die grootste huise in Kampsbaai. Daar is parkeerplek vir 16 motors. Daar is 'n gelyke grasperk langs huis en verhitte swembad, en dus geen trappe nie. Daar is ook 'n klimraam en swaai vir die kinders aan die teenoorgestelde kant van die natuurlike rivier wat 2 brûe het, en dit is 'n ideale speelgrond vir kinders.
Fulham-weg 21, Kampsbaai, Kaapstad, 8005, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJDM3ZjA1ZDJjLWQwNWItNDAzYS1hMjg5LTc2NTE2NjMxNTJiNw?w=1440&h=960&fit=crop&auto=format Vanaf R17 900 per nag (plek vir 12) 21 Fulham Rd Camps Bay 8005 Wes-Kaap 086 999 0018 14:00-22:00 10:00 -33.965590578389 18.376296758652